**GUVERNUL ROMÂNIEI**

****

**HOTĂRÂRE**

**pentru modificarea și completarea Hotărârii Guvernului nr.1145/2024 privind acordarea unor ajutoare de urgență pentru combaterea efectelor fenomenelor meteorologice deosebite produse în luna septembrie 2024, precum şi pentru suplimentarea bugetului Ministerului Muncii şi Solidarității Sociale din Fondul de rezervă bugetară la dispoziția Guvernului**

În temeiul prevederilor art.108 din Constituția României, republicată, ale art. 84 alin. (2) din Legea nr.196/2016 privind venitul minim de incluziune, cu modificările și completările ulterioare,

**Guvernul României** adoptă prezenta hotărâre

**Articol unic –** Hotărârea Guvernului nr. 1145/2024 privind acordarea unor ajutoare de urgență pentru combaterea efectelor fenomenelor meteorologice deosebite produse în luna septembrie 2024, precum şi pentru suplimentarea bugetului Ministerului Muncii şi Solidarității Sociale din Fondul de rezervă bugetară la dispoziția Guvernului, publicată în Monitorul Oficial al României, Partea I, nr. 930 din 16 septembrie 2024, cu completările ulterioare, se modifică şi se completează după cum urmează:

1. **Articolul 7 alineatul (1) se modifică și va avea următorul cuprins:**

**„(1)** Familiile şi persoanele singure prevăzute la art. 2, identificate potrivit prevederilor art. 3 alin. (1) şi (2), denumite în continuare beneficiari, primesc, suplimentar, un ajutor de urgenţă în sumă de 15.000 lei, pentru achiziţionarea de bunuri de folosinţă îndelungată în gospodărie,de combustibil solid, inclusiv lemn de foc, şi combustibil petrolier, necesar pentru încălzirea locuinţei şi prepararea apei calde şi a hranei.”

1. **La articolul 7, după alineatul (4) se introduc cinci noi alineate, alin.(41)-(45), cu următorul cuprins:**

**„(41) –** În cazul achiziției de combustibil solid – lemn de foc, Regia Națională a Pădurilor - Romsilva pune la dispoziția unităților administrativ-teritoriale în care sunt identificați beneficiari ai ajutorului de urgenţă prevăzut la alin.(1), un volum total de 40.000 m3 lemn de foc, la un preț de 375 lei fără TVA/m3, preț ce include și transportul în localităţile afectate, beneficiarul având posibilitatea de a achiziționa lemn de foc în limita unei cantități de 7 m3.

**(42)** Necesarul de lemn de foc, aferent beneficiarilor ajutorului de urgenţă prevăzut la alin.(1) de pe raza unei unități administrativ-teritoriale, care solicită lemn de foc în condițiile alin. (41), se acordă beneficiarilor în baza listei întocmite și comunicate, în scris, de către unitatea administrativ-teritorială respectivă, subunității/unității Regiei Naționale a Pădurilor-Romsilva competente teritorial, în vederea punerii la dispoziție a volumului solicitat.

**(43)** Punerea la dispoziție a necesarului de lemn de foc în condițiile alin. (42) se realizează pe bază de proces-verbal încheiat între subunitatea/unitatea Regiei Naționale a Pădurilor-Romsilva șiunitatea administrativ teritorială. Graficul de livrare și locațiile în care se transportă lemnul pentru foc se stabilesc de comun acord între unitatea administrativ-teritorială din zona de domiciliu/reședință al/a beneficiarilor ajutorului de urgență și subunitatea/unitatea Regiei Naționale a Pădurilor-Romsilva care furnizează lemnul de foc.

**(44)** La momentulpunerii la dispoziție a necesarului de lemn de foc în condițiile alin. (43), subunitatea/unitatea Regiei Naționale a Pădurilor-Romsilva transmite unității administrativ teritoriale și facturile fiscale emise pentru toți beneficiarii ajutorului de urgenţă prevăzut la alin.(1) care au solicitat lemn de foc.

**(45)** Beneficiarii ajutorului de urgență prevăzut la alin. (1) care solicită lemn de foc au obligația să plătească factura fiscală, după care pot ridica lemnul de foc pus la dispoziția unității administrativ-teritoriale de către subunitatea/unitatea Regiei Naționale a Pădurilor-Romsilva.**”**

**PRIM-MINISTRU**

**ION-MARCEL CIOLACU**